### Beslutninger

Rebecca Frandsen med bemærkning, at byrådet i sit møde den 26. februar 2025 med 23 stemmer for (Socialdemokratiet, det Konservative Folkeparti, Socialistisk Folkeparti, Venstre og Moderaterne), 4 stemmer imod (Enhedslisten de Rød-Grønne og Radikale Venstre) og 2 undlod at stemme (Liberal Alliance og Danmarksdemokraterne) har vedtaget Magistratens indstilling i overensstemmelse med erklæring fra Økonomi- og Erhvervsudvalget af 19. februar 2025.

###

BESLUTNINGSFORSLAG FRA [adresse], EL OG THURE HASTRUP

Baggrund

Krigen i [adresse] har udviklet sig en til en humanitær katastrofe. Siden den 7. oktober har ca. 250 palæstinensere dagligt mistet livet, og mange flere er blevet såret. Hospitalerne i området er under ekstremt pres, og ressourcerne er knappe, hvilket forværrer den allerede desperate situation. Behovet for en effektiv humanitær hjælp til civile i [adresse] vokser dag for dag, og adskillige humanitære organisationer har gentagne gange advaret om den kritiske situation. Der er akut mangel på basale fornødenheder såsom mad, vand, medicinske forsyninger og brændstof.

Før den 7. oktober kørte der i gennemsnit 500 lastbiler ind i [adresse] med hjælp og forbrugsgoder. Allerede dengang kunne ressourcerne ikke opfylde befolkningens behov. I februar vurderes det at antallet lå på 98 lastbiler om dagen ifølge FN.

Særligt børnene er hårdt ramt af den humanitære krise. I det nordlige [adresse] vurderes det at 15,6 procent af børn under to år nu er akut underernærede, mens det for børnene i [adresse], i den sydlige del af [adresse], vurderes at være 5 procent. Ligeledes er kvinderne i [adresse] også meget udsatte, og UN Women vurderer at ca. 70% af de civile dødsfald i [adresse] er kvinder og børn. Ligeledes vurderes det af Unicef Danmark, at 5.500 kvinder i [adresse] skal føde inden for den næste måned, og som derfor er udsatte grundet den manglende fødselshjælp i krigen. Som en konsekvens af dette risikerer nyfødte babyer at dø, da kvinder ikke har adgang til de nødvendige kontroller både før og efter fødslen.

Situationen i [adresse]

I [adresse] er mange borgere direkte berørte af konflikten. Der bor adskillige tusinde borgere i kommunen som har palæstinensisk ophav heriblandt børn og unge, som lider under bekymringerne for deres families og venners sikkerhed i deres hjemland. På grund af begrænset journalistisk adgang til [adresse] er den primære kilde til information fra civile, der deler videoer og billeder på sociale medier. Dette har ført til udbredelse af forfærdelige vidnesbyrd, som også når børn og unges skærme og forværrer deres krisetilstand.

Som en konsekvens af dette oplever flere palæstinensiske medborgere i [adresse] at være under voldsomst stress. Det gælder særligt børn og unge, som har sværere ved at bearbejde situationen, da hele familien befinder sig i en dyb krise over bombardementet af deres hjemland.

Derfor ønsker forslagsstillerne, at [adresse] giver opbakning til de palæstinensiske borgere i [adresse] samt undersøger muligheden for at give humanitær hjælp, i form af overskudsudstyr, til [adresse].

Forslag

Konkret foreslås det at [adresse]:

- Undersøger mulighederne for at donere overskudsudstyr til [adresse], som f.eks. akutkasser til her-og-nu situationer, som civile selv kan håndtere, samt kørestole, krykker og andre medicinske hjælpemidler, der kan hjælpe nødberedskabet i [adresse], hvor de civile er. Evt. samarbejde med Læger Uden Grænser og Dansk Røde Kors, som er til stede. Der skal være et ekstraordinært fokus på mindre børn og gravide kvinder.

- Opretter støttegrupper og/eller samtaleforløb med erfarne krisepsykologer for palæstinensiske medborgere.

- Tilbyder kursus til lærere og pædagoger i hvordan man håndterer børn, der er i krise over at være vidne til bombardementet af deres andet hjemland.

- Afholder et minuts stilhed for at vise respekt for de tusindvis af civile liv, der er gået tabt i krigen siden angrebet den 7. oktober.

Venligst

Radikale Venstre

Enhedslisten – [adresse]

Richardt Jepsen (UFP)

INDSTILLING FRA BORGMESTERENS AFDELING

### Resume

På byrådsmødet den 20. marts 2024 blev der behandlet vedlagte forslag fra Radikale Venstre, Enhedslisten – [adresse] og Richardt Jepsen (UFP) om støtte til herboende palæstinensere og humanitær hjælp til [adresse]. Forslaget indeholder fire punkter, der omhandler humanitær støtte til [adresse] i form af overskudsudstyr, psykologhjælp til herboende palæstinensere, kursus til pædagoger og lærere samt afholdelse af 1 minuts stilhed.

I forbindelse med byrådsmødet den 24. april 2024 tog borgmesteren initiativ til, at der blev afholdt 1 minuts stilhed. De øvrige punkter i forslaget begrænses delvist af kommunalfuldmagtsreglernes indhold om kommunalt forbud mod varetagelse af udenrigspolitik samt begunstigelse af enkeltpersoner/-grupper.

Det indstilles, at Borgmesterens Afdeling forbereder en sag til Gruppeformandskredsen, hvor mulighederne for kommunens engagement på området beskrives og drøftes.

Sagen er sendt tilbage til byrådet efter fristen for besvarelse af beslutningsforslag. Det har været håbet, at det kommunale tilsyn kunne afslutte en eller flere af de sager vedr. lovligheden af donationer, der har konkret betydning for dele af beslutningsforslaget. Sagerne er imidlertid fortsat under behandling i tilsynet.

### Beslutningspunkter

Det indstilles:

At 1) Pga. manglende hjemmel kan [adresse] ikke gøre yderligere vedr. forslagets indhold om krisepsykolog-forløb til herboende palæstinensere.

At 2) Det tages til efterretning, at [adresse] har afholdt et minuts stilhed i forbindelse med byrådsmødet den 24. april 2024.

At 3) Det tages til efterretning, at [adresse] har afviklet initiativer rettet mod lærere og pædagoger, og at der for nuværende ikke efterspørges kurser eller lignende fra byens skoler og klubber.

At 4) Borgmesterens Afdeling udarbejder en sag til Gruppeformandskredsen om kommunens mulighed for at yde humanitær støtte i form af f.eks. indsamlinger, når tilsynspraksis om lovligheden heraf foreligger.

### Sagsforløb

Udvalg: [adresse]

Dato: 20-03-2024

Jean Pedersen: 22

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 20. marts 2024 om magistratsbehandling af forslaget.

Sagen bedes tilbagesendt byrådet via Magistraten.

Niels Danielsen om et minuts stilhed fremsendes til Gruppeformandskredsen.

Udvalg: Magistraten

Dato: 21-01-2025

Jean Pedersen: 2

Fremsendes til [adresse] med bemærkning, at Magistraten i mødet den 21. januar 2025 anbefaler, at byrådet tiltræder Borgmesterens Afdelings indstilling af 6. januar 2025.

Borgmesterens Afdeling udarbejder notat der beskriver kommunens samarbejde med venskabsby [adresse], [adresse], og andre kommuners støtte til humanitær indsats i [adresse].

Socialistisk Folkeparti, Venstre, Radikale Venstre, Alternativet, Socialdemokratiet og Konservative Folkeparti tog forbehold.

Borgmester Peter Krogh var forhindret i at deltage i sagens behandling.

Udvalg: [adresse]

Dato: 05-02-2025

Jean Pedersen: 2

Fremsendes med ændringsforslaget fra EL, [adresse] og ALT af 5. februar 2025 til Økonomi- og Erhvervsudvalget til behandling i henhold til beslutning i byrådets møde den 5. februar 2025.

Udvalg: Økonomi- og Erhvervsudvalget

Dato: 19-02-2025

Jean Pedersen: 4

Alf Overgaard, Anette Johansen, Poul Dam, Finn Knudsen, Susanne Nørgaard og Yda Olsen kunne tiltræde indstillingen i overensstemmelse med Magistratens anbefaling.

Udvalget tager til efterretning, at Ankestyrelsen er kommet med en udtalelse om en konkret mulighed for at hjælpe civilbefolkningen i [adresse].

Økonomi- og Erhvervsudvalget ønsker, at forvaltningen udarbejder et notat, der beskriver, med hvilke konkrete initiativer [adresse] kan støtte civilbefolk-ningen i [adresse]. På baggrund af notat skal det være muligt for byrådets partier at stille et budgetforslag om støtte med det konkrete beløb.

Udvalget ønsker herudover at udtrykke deres dybeste medfølelse for situationen i [adresse]. Civilbefolkningen på begge sider af krigen bliver dem, der må tage både tabene og lidelserne. Det er en forfærdelig situation, hvor virkeligheden flere gange har overgået det værste, vi kan forestille os.

Bo Danielsen kunne ikke tiltræde indstillingen men henholder sig til det oprindelige forslag med bemærkningen om, at konsekvensen af indstillingen er, at der ikke ydes humanitær bistand fra [adresse] til mennesker, som har behov for hjælp nu, hvilket er en prioritet for Radikale Venstre.